དགེ་སློབ་སྟོང་ཕྲག་འདུ་བའི་ཚོགས་ར་དེར་གྲག་འགུལ་ཅི་ཡང་མེད་པར་ལྷིང་འཇགས་སེ་འདུགངས་ཁོང་གི་གསུང་རྣམས་ཐོ་རུ་འགོད་ཞོར་སེམས་ལ།དགུང་ལོ་བརྒྱ་ཅུར་སོན་པའི་ཨ་ལགས་མཆོག་གི་གསུང་སྐད་སྙན་མོ་འདི་ཡང་ཡང་ཐོས་པའི་སྐལ་བ་ཇེ་ཉུང་ཡིན་བསམ་ནས་སེམས་རབ་ཏུ་སྐྱོ་ན་ཡང་ཨམ་གཙིགས་བསྡམས་ཏེ་མཆི་མ་ཁོང་ལ་བཞུར་དུ་བཅུགདེ་ནས་པཎ་ཆེན་སྐུ་ཕྲེང་བཅུ་གཅིག་པའི་ཡོངས་འཛིན་དགེ་བཤེས་ཤེས་རབ་རྒྱ་མཚོ་དང་སྟག་ཚ་སྤྲུལ་སྐུ་རིན་པོ་ཆེ་རྣམ་པ་གཉིས་ཀྱིས་སྔ་གཞུག་ཏུ་རྗེ་དམ་པ་ཁོང་སྐུ་བཞུགས་དུས་ཀྱི་ལོ་རྒྱུས་ཞིབ་མོར་བརྗོད་ཅིང་རླབས་ཆེན་མཛད་རྗེས་མང་བོ་གསུངས་པ་དེས་ང་དང་ང་འདྲ་བའི་བློ་མིག་དོག་པ་ཁྲོན་པའི་སྦལ་བ་རྣམས་ལ་རྗེས་དྲན་བྱེད་པའི་དོན་སྙིང་རྟོགས་པར་བྱས་པ་མ་ཟད།སྐྱེས་བུ་དམ་པ་རྣམས་ཀྱི་ལོ་རྒྱུས་མ་བརྟག་མ་དཔྱད་པར་དམན་སྨོད་དང་མཆིལ་ཞགས་འཕེན་མཁན་རྣམས་ལ་ཞེ་གཏིང་ནས་འགྱོད་བཤགས་བྱེད་པའི་གོ་སྐབས་བསྐྲུན་ཡོད་བསམས།ཆུ་ཚོད་བཅུ་གཅིག་དང་སྐར་མ་བཞི་བཅུའི་ཐོག་ཏུ་ཚོགས་ཞུགས་མི་སྣ་ཡོངས་ཀྱིས་མཉམ་དུ་འདྲ་པར་བསྐྱོན་ཏེ་སྔ་དྲོའི་ཚོགས་འདུ་མཇུག་རྫོགས།